**Սպիտակ համայնքի ղեկավար Քաջայր Նիկողոսյանի ուղերձը՝ Կամավորների միջազգային օրվա առթիվ**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Հարգելի՛ կամավորներ,

Ջերմորեն շնորհավորում եմ Կամավորների միջազգային օրվա առթիվ:

Այս օրը հնարավորություն է ևս մեկ անգամ երախտիքի խոսք ասելու հազարավոր կամավորների, որոնք անշահախնդիր և անձնազոհաբար իրենց նվիրել են հանրությանը ծառայելուն:

Կամավորությունն ուժ է և օրինակ շատերի համար, թե ինչպես պետք է համախմբվել բարի գործերի շուրջ, թե ինչպես պետք է հավատալ և գործել, երբ շատերը չեն հավատում: Ձեր մեծ հավատը լեռներ է շրջում:

Հարգելի՛ կամավորներ, դուք ահռելի աշխատանք եք կատարել 1988 թ.-ի երկրաշարժի ժամանակ՝ փրկելով հազարավոր կյանքներ, տրամադրելով բժշկական և հոգեբանական աջակցություն, նվիրելով անսահման սեր ու գորով աղետից տուժածներին: Դուք նույն անձնազոհությամբ գիշեր ու զոր անգնահատելի ներդրում ունեցաք Արցախյան բոլոր պատերազմների ընթացքում, իսկ այսօր շարունակում եք ծանր ու շնորհակալ աշխատանքը Լեռնային Ղարաբաղից բռնի տեղահանված մեր հայրենակիցներին աջակցելու գործում: Դուք ամենօրյա քրտնաջան աշխատանք եք տանում հասարակական կարևոր խնդիրների բարձրաձայնման և լուծման ուղղությամբ՝ պարբերաբար ձեռքը պահելով կարևոր խնդիրների զարկերակին:

Այն ամբողջ աշխատանքը, որն իրականացնում եք անձնվիրաբար, անհնար է թվել, ուստի մեզ մնում է միայն ոգեշնչվել ձեզնով և շնորհակալություն հայտնել:

Կրկին շնորհավորելով՝ մաղթում եմ առողջություն, սեր և անսահման բարիք ձեզ և ձեր ընտանիքներին: